b"\n_START_ARTICLE_\nUpin & Ipin: Keris Siamang Tunggal\n_START_SECTION_\nSinopsis\n_START_PARAGRAPH_\nSemuanya bermula apabila Upin, Ipin dengan kawan-kawannya: Ehsan, Fizi, Mail, Jarjit, Mei Mei dan Susanti tersandung pada keris mistik di bilik stor Tok Dalang. Keris ini tiba-tiba membuka portal dan membawa mereka terus ke kerajaan Inderaloka. Ketika mencari jalan pulang ke Kampung Durian Runtuh, mereka berjumpa dengan watak-watak dari cerita dongeng Melayu dan Malaysia seperti Mat Jenin dan Belalang. Mereka sekarang perlu bekerjasama memulihkan kerajaan ini kembali ke keadaan sediakala dan melawan dengan Raja Bersiong yang ingin mengambil alih Inderaloka.\n_START_SECTION_\nPenerbitan\n_START_PARAGRAPH_\nFilem ini dihasilkan oleh Les' Copaque Production dalam tempoh selam 5 tahun. Dengan kos produksi sebanyak RM 20 juta, ia merupakan filem Malaysia paling mahal dibuat. Alih suara ke Bahasa Inggeris telah dijalankan untuk versi tayangan antarabangsa.\n_START_SECTION_\nKeluaran dan sambutan\n_START_PARAGRAPH_\nFilem ini dikelaskan sebagai U di Malaysia kerana tiada keganasan atau perkataan kesat."